Vestfold er et fylke med få tradisjoner når det gjelder draktskikker. Det har gjort rekonstruksjons­arbeidet vanskelig. I dag kommer kvinnebunaden i to varianter - en fra 1956 og en fra 1932. Dette er en 1956-modell. På denne bunaden kommer stakken enten i svart eller blått ullstoff. Vesten er i rød eller grønn vadmel. Det vevde forkleet er laget i to ulike varianter. Det finnes også en herrebunad, som er rød.

Bunaden på bildet ble sydd av Husfliden i Larvik for 35 år siden. Den har vært brukt i to generasjoner. Eier Natalie Remøe Hansen bruker den uten forkle.

– Jeg er takknemlig for at jeg arvet bunaden til min konfirmasjon. Jeg er glad i den, sier Natalie.